স্কুল-ব্যাগ কাঁচা আমে পূর্ণ করে অবশেষে বাসায় পৌঁছল লাবিব। মাকে ডেকে বলল, দেখ মা কী এনেছি। সে ভেবেছিল মা অনেক খুশি হবেন। আদর করে বলবেন, ‘মিষ্টি ছেলে আমার!’ কিন্তু ঘটল তার বিপরীত ঘটনা। মা সব জেনে বললেন, অন্যের গাছের আম কুড়াতে তোমার একটুও হাত কাঁপেনি? এটাও এক ধরনের চুরি। সুতরাং এগুলো যেখান থেকে এনেছো, সেখানেই রেখে আসতে হবে তোমাকে। যাও! এই ঝড়ের মধ্যেই বের হয়ে যাও! লাবিব হতবাক। সে অবশ্য বিষয়টা জানত না। জানলে ভুলেও এ কাজ করত না সে। মায়ের কথা মতো আমগুলো রেখে আসার পর মা বললেন, শোন বাবা! চুরি করা খুবই জঘন্য অপরাধ। চুরির শাস্তি ভয়াবহ। রাসূল সা: বলেছেন, “আল্লাহর কসম! মুহাম্মদ সা:-এর কন্যা ফাতিমাও যদি চুরি করত, তবে অবশ্যই মুহাম্মদ সা: তার হাত কেটে দিত।” (বুখারি ও মুসলিম)